CELEX: 62020CA0060
Language: lt
Date: 2021-07-15 00:00:00
Title: Byla C-60/20: 2021 m. liepos 15 d. Teisingumo Teismo (penktoji kolegija) sprendimas byloje (Administratīvā apgabaltiesa (Latvija) prašymas priimti prejudicinį sprendimą) „Latvijas dzelzceļš“ VAS / Valsts dzelzceļa administrācija (Prašymas priimti prejudicinį sprendimą – Geležinkelių transportas – Direktyva 2012/34/ES – Bendra Europos geležinkelių erdvė – 13 straipsnio 2 ir 6 dalys – Prieiga prie paslaugų įrenginių ir su geležinkelių transportu susijusių paslaugų – Reglamentas (ES) 2017/2177 – Paslaugų įrenginio paskirties keitimas – Reguliavimo institucijos įgaliojimai)

2021 8 30   
            
            
               LT
            
            
               Europos Sąjungos oficialusis leidinys
            
            
               C 349/9
            
         
      2021 m. liepos 15 d. Teisingumo Teismo (penktoji kolegija) sprendimas byloje (Administratīvā apgabaltiesa (Latvija) prašymas priimti prejudicinį sprendimą) „Latvijas dzelzceļš“ VAS / Valsts dzelzceļa administrācija
      
      (Byla C-60/20) (1)
      
      (Prašymas priimti prejudicinį sprendimą - Geležinkelių transportas - Direktyva 2012/34/ES - Bendra Europos geležinkelių erdvė - 13 straipsnio 2 ir 6 dalys - Prieiga prie paslaugų įrenginių ir su geležinkelių transportu susijusių paslaugų - Reglamentas (ES) 2017/2177 - Paslaugų įrenginio paskirties keitimas - Reguliavimo institucijos įgaliojimai)
      (2021/C 349/11)
      Proceso kalba: latvių
      
         Prašymą priimti prejudicinį sprendimą pateikęs teismas
      
      
         Administratīvā apgabaltiesa
      
      
         Šalys pagrindinėje byloje
      
      
         Apeliantė: VAS „Latvijas Dzelzceļš“
      
      
         Kita apeliacinio proceso šalis: Valsts dzelzceļa administrācija
      
      
         dalyvaujant: „Baltijas Ekspresis“ AS
      
      
         Rezoliucinė dalis
      
      
                  1.
               
               
                  2012 m. lapkričio 21 d. Europos Parlamento ir Tarybos direktyvos 2012/34/ES, kuria sukuriama bendra Europos geležinkelių erdvė, 13 straipsnio 2 ir 6 dalys turi būti aiškinamos taip, kad pareiga be diskriminacijos visoms geležinkelio įmonėms suteikti prieigą prie šios direktyvos II priedo 2 punkte nurodytų paslaugų įrenginių, kaip tai suprantama pagal jos 3 straipsnio 11 punktą, negali būti taikoma tokių įrenginių savininkams, kurie nėra jų operatoriai.
               
            
                  2.
               
               
                  Direktyvos 2012/34 13 straipsnio 6 dalis turi būti aiškinama taip, kad ji netaikoma situacijai, kai pastato, kuriame yra paslaugų įrenginys, kaip tai suprantama pagal šios direktyvos 3 straipsnio 11 punktą, kuris naudojamas, savininkas ketina nutraukti šio pastato nuomos sutartį, siekdamas jį pertvarkyti savo reikmėms.
               
            
         (1)  OL C 161, 2020 5 11.